ΠΑΝΕΠΙΣΤΗΜΙΟ ΑΙΓΑΙΟΥ

ΤΕΧΝΙΚΗ ΔΙΕΥΘΥΝΣΗ ΛΗΜΝΟΥ

ΝΟΕΜΒΡΙΟΣ 2019

ΤΕΧΝΙΚΗ ΕΚΘΕΣΗ

**«Προμήθεια και τοποθέτηση Ηλεκτρολογικού-Φωτιστικού υλικού σε κτήρια της Μονάδας του Πανεπιστημίου Αιγαίου στη Λήμνο»**

Στους χώρους που αναφέρονται παρακάτω , οι χρήστες αντιμετωπίζουν προβλήματα μειωμένης φωτεινότητας, αφού τα φωτιστικά μέσα που χρησιμοποιούνται είναι ελλειπή ή είναι παλιάς τεχνολογίας.

**Χώρος Εργαστηρίων Διοικητήριο**

Στον χώρο του εργαστηρίου στο ισόγειο του Διοικητηρίου ο φωτισμός είναι ανεπαρκής με αποτέλεσμα να δυσκολεύεται το έργο των χρηστών. Συγκεκριμένα υφίσταται μια σειρά κρεμαστών φωτιστικών οροφής φθορίου 2 Χ 58 Watt ενώ με μια σύντομη εκτίμηση υπολογίζεται ότι χρειάζονται διπλάσια φωτιστικά σώματα για να έχουμε ικανοποιητικά επίπεδα φωτεινότητας. Αφ ετέρου οι λάμπες φθορίου αντικαθίστανται παντού πλέον με σύγχρονης τεχνολογίας φωτιστικά Led που έχουν πολύ μικρές καταναλώσεις. Προτείνεται λοιπόν η μετατόπιση της υπάρχουσας σειράς στην μια πλευρά κατά μήκος της αίθουσας, με ταυτόχρονη αλλαγή των λαμπτήρων από φθορίου σε Led 2 Χ 1,5 Μ και η τοποθέτηση μιας νέας σειράς 5 παρόμοιων φωτιστικών σκαφών οροφής με τους αντίστοιχους λαμπτήρες Led ούτως ώστε να μην υπάρχουν ζώνες μειωμένης φωτεινότητας.

**Χώρος Βιβλιοθήκης**

Στον χώρο της Βιβλιοθήκης το επίπεδο φωτισμού από φωτιστικά φθορίου τύπου σκάφης οροφής, είναι χαμηλό και χρήζει ενίσχυσης. Προτείνεται να τοποθετηθούν πέντε (5) επιπλέον φωτιστικά παρόμοιου τύπου 2 Χ 1,20 m με λευκό κάλυμμα και θα φέρουν λάμπες Led νέας τεχνολογίας 1,20 / 18 Watt.

Τα νέα φωτιστικά σώματα θα συνδεθούν ηλεκτρολογικά στο υπάρχον δίκτυο εν παραλλήλω με τα υπάρχοντα φωτιστικά , θα ρυθμίζονται από τους υπάρχοντες διακόπτες on/off και θα ασφαλίζονται στους ηλεκτρολογικούς Πίνακες των κτηρίων.

Το κόστος της παραπάνω Προμήθειας-Εγκατάστασης ανέρχεται στο ποσό των 609,61 € + ΦΠΑ 24% 146,31 € = 755,92 €

Χρόνος παράδοσης της προμήθειας επτά (7 ) εργάσιμες ημέρες.

Ο συντάξας



Ιωάννης Μαϊδανός

MSc Electrical Engineering & Computer Systems